
     REPUBLIKA HRVATSKA
     TRGOVAČKI SUD U OSIJEKU


R E P U B  L I K A  H R V  A T S K A

R J E Š E N J E 


Trgovački sud u Osijeku, po stečajnoj sutkinji Nadi Roso, u stečajnom predmetu stečajnog dužnika: Dobrovoljno vatrogasno društvo Luka Vrbovec, Luka 46, Reg.broj: 01000853, OIB: 79327706718, odlučujući o žalbi dužnika, protiv Rješenja Trgovačkog suda u Osijeku 20 St-720/17-4 od 6. studenog 2017.g, dana  18. prosinca 2017. g.,
        

r i j e š i o   j e :


1. Preinačuje se Rješenje Trgovačkog suda u Osijeku 20 St-721/17-4 od 6. studenog 2017. g. i  rješava: 

OBUSTAVLJA SE skraćeni stečajni postupak nad dužnikom Dobrovoljno vatrogasno društvo Luka Vrbovec, Luka 46, Reg.broj: 01000853, OIB: 79327706718 a zahtjev FINE RC Zagreb za provedbu skraćenog stečajnog postupka od 22.3.2017. g. se odbacuje.
	

Obrazloženje

	Protiv Rješenja Trgovačkog suda u Osijeku poslovni broj 20 St-721/17 od 6. studenog 2017. g. kojim je otvoren i zaključen skraćeni stečajni postupak nad dužnikom a koje Rješenje je donio sudski savjetnik dužnik je izjavio pravodobnu žalbu u kojoj obrazlaže tijek podmirenja blokade žiro računa dužnika te u spis dana 18. prosinca 2017. g. dostavlja Očevidnik FINE o redoslijedu plaćanja sa obračunatom kamatom od 15.12.2017. g. iz kojeg je utvrđeno da je stanje blokade 0,00 kn.

	Žalba je osnovana.
	Pobijano Rješenje ispitano je na temelju odredbe čl. 436 Stečajnog zakona (NN br. 71/15 i 104/17 u daljnjem tekstu SZ).

	Iz obrazloženja pobijanog Rješenja proizlazi da su ispunjene pretpostavke iz čl. 428 SZ nakon čega je TS Osijek dana 30.8.2017. g. objavio Oglas na mrežnoj stranici e-oglasna ploča sudova pod poslovnim brojem 20 St-721/17-3 sukladno čl. 430 SZ te budući da protekom roka od 45 dana vjerovnici a niti osobe ovlaštene za zastupanje dužnika nisu postupili po pozivu suda, kod dužnika je utvrđen stečajni razlog iz čl. 5 st. 2 SZ – nesposobnost za plaćanje, te je sukladno čl. 431 st. 1 i 2 SZ po službenoj dužnosti otvoren i zaključen skraćeni stečajni postupak nad dužnikom.
	Pravodobnom žalbom dužnik je osporio gore navedeno Rješenje ovoga suda te budući da je u spis dostavio dokaz – Očevidnik FINE o redoslijedu plaćanja sa obračunatom kamatom od 15.12.2017. g. iz kojeg je utvrđeno da je stanje blokade 0,00 kn valjalo je sukladno čl. 433 Stečajnog zakona (NN br. 71/15 i 104/17) odlučiti kao u izreci.
	
	


U Osijeku 18. prosinca 2017. g.



Zapisničar
Danijela Sekulić

                                                                                                       STEČAJNA SUTKINJA
                                                                                                               Nada Roso


POUKA O PRAVNOM LIJEKU:
Protiv ovog rješenja nezadovoljna stranka može izjaviti žalbu Visokom trgovačkom sudu Republike Hrvatske u Zagrebu u roku od 8 dana u 3 primjerka putem ovog suda.


DNA:
1. e-oglasna ploča suda uz Očevidnik FINE (str. 52 spisa) – na stari str. 2
2. FINA RC Zagreb
3. registar TS Zagreb elektronski i putem HP 
4. riješeno obustavom
5. K-






















[bookmark: _GoBack]











                                                                                                                


image1.png




